PATVIRTINTA

2014 m. kovo 6d.

LSU senato posėdyje

Protokolas Nr. 6

PAKEITIMAI PATVIRTINTI

2015 m. sausio 15 d.

LSU senato posėdyje

Protokolas Nr.2

**LIETUVOS SPORTO UNIVERSITETO**

**NEFORMALIUOJU IR SAVAIMINIU BŪDU ĮGYTŲ MOKYMOSI PASIEKIMŲ VERTINIMO IR PRIPAŽINIMO STUDIJŲ REZULTATAIS TVARKOS**

**APRAŠAS**

**I. BENDROSIOS NUOSTATOS**

1. Lietuvos sporto universiteto (toliau – Universitetas) neformaliojo ir savaiminio mokymosi būdu įgytų kompetencijų vertinimo ir pripažinimo tvarkos aprašas (toliau – Tvarka) nustato neformaliuoju ir savaiminiu būdu įgytų kompetencijų vertinimo ir pripažinimo procedūras ir jų dokumentavimą.
2. Neformaliuoju ir savaiminiu būdu įgytų mokymosi pasiekimų (toliau – mokymosi pasiekimų) vertinimo ir pripažinimo studijų rezultatais tvarkos aprašas parengta vadovaujantis: Lietuvos Respublikos švietimo įstatymu, Lietuvos Respublikos švietimo ir mokslo ministro įsakymu „Dėl neformaliojo suaugusiųjų švietimo sistemoje įgytų kompetencijų vertinimo ir pripažinimo aukštosiose mokyklose rekomendacijų patvirtinimo“ (2010 m. gruodžio 15 d. Nr. V-2319).

3. Tvarka taikoma kandidatui, siekiančiam oficialaus kompetencijų, kurias kandidatas įgijo neformaliojo švietimo ar savaiminiu mokymosi būdu, pripažinimo.

4. Teikti prašymus mokymosi pasiekimų vertinimui ir kompetencijų pripažinimui gali visi LSU universitete nestudijuojantys asmenys, bei LSU studentai[[1]](#footnote-1).

5. Tarp kandidato ir universiteto sudaroma sutartis, kurioje apibrėžiami abiejų šalių įsipareigojimai.

6. Tvarkoje vartojamos sąvokos:

**Neformalusis mokymasis –** mokymasis pagal neformaliojo švietimo programas, kurį baigus gali būti išduodamas mokymosi pasiekimus nurodantis pažymėjimas.

**Savaiminis mokymasis –** mokymasis visuomeninės, profesinės veiklos metu ir laisvalaikiu.

**Mokymosi pasiekimų vertinimas** – procesas, kurio metu yra įvertinamos neformaliuoju ar savaiminiu mokymosi būdu įgytos žinios, įgūdžiai, gebėjimai ir vertybinės nuostatos, kurias žmogus gali pagrįsti.

**Kompetencijos** – mokymosi pasiekimas įgalintis žmogų atlikti tam tikrą veiklą, remiantis turimų žinių, įgūdžių, gebėjimų, vertybinių nuostatų visuma.

**Kandidatas** – asmuo, pareiškęs ketinimą dalyvauti neformaliuoju ar savaiminiu būdu įgytų kompetencijų vertinimo ir pripažinimo procedūroje ir pageidaujantis, kad jo kompetencijos būtų įvertintos ir pripažintos.

**Karjeros ir kompetencijų plėtotės centras (toliau – Centras)** – universiteto padalinys, organizuojantis kandidato kompetencijų vertinimą ir jų pripažinimą kaip studijų rezultatus.

**Konsultantas** – asmuo, konsultuojantis kandidatą, kaip pasirengti mokymosi pasiekimų vertinimui.

**Mokymosi pasiekimų vertinimo ir pripažinimo studijų rezultatais sutartis** – universiteto vadovo ar jo įgaliotų asmenų ir kandidato pasirašytas šalių susitarimas, kuriame nustatyti šalių įsipareigojimai, bei pareigos.

**Mokymosi pasiekimų pripažinimas studijų rezultatais** – asmens mokymosi pasiekimų, įgytų mokantis neformaliuoju ir savaiminiu būdu, pripažinimas atitinkančiais studijų dalyko rezultatus.

**Mokymosi pasiekimų aplankas** (*angl. portfolio*)– kandidato mokymosi pasiekimų įrodymų (pažymėjimų, dokumentų, darbdavio atsiliepimų, projektų, planų, savianalizės ir kt.), kuriais pagrindžiami mokymosi pasiekimai, rinkinys.

**Kompetencijų įvertinimo ir studijų modulių įskaitymo kortelė** – nustatytos formos dokumentas, kuriame įrašomi pripažintų kompetencijų pagrindu įskaitytų studijų modulių pavadinimai, jų apimtis kreditais ir įvertinimas pažymiu.

**Studijų rezultatai –** studijų metu įgytos žinios, gebėjimai, vertybinės nuostatos, kurių pasiekimo lygis įvertinamas pažymiu.

**Vertinamasis pokalbis** – mokymosi pasiekimų vertinimo būdas, kai kandidatas žodžiu pagrindžia vertintojui mokymosi pasiekimus ir pakomentuoja mokymosi pasiekimų aplanke pateiktus įrodymus. Vertinamojo pokalbio turinys fiksuojamas nustatytos formos pokalbio protokole.

**Įvertinimas** – kandidato turimų kompetencijų atitikmens studijų rezultatams išraiška pažymiu.

**Vertintojas** – studijų modulio dėstytojas, vertinantis kandidato mokymosi pasiekimus ir nustatantis jų atitikmenį studijų modulio rezultatams. Kandidato mokymosi pasiekimus gali vertinti ir dėstytojų grupė.

**II. MOKYMOSI PASIEKIMŲ VERTINIMO IR PRIPAŽINIMO STUDIJŲ REZULTATAIS ORGANIZAVIMAS**

7. SĄLYGOS:

7.1. Asmuo, pageidaujantis, kad būtų vertinami jo mokymosi pasiekimai, Centrui teikia prašymą (1 priedas), su Universitetu sudaro mokymosi pasiekimų vertinimo ir pripažinimo studijų rezultatais sutartį, sumoka registracijos mokestį.

8. KONSULTAVIMAS:

8.1. Konsultavimas ir pasirengimas mokymosi pasiekimų vertinimui vyksta pirmąjį ir antrąjį semestro mėnesiais.

8.2. Kandidatui skiriamos 2 Centro darbuotojų konsultacijos apie mokymosi pasiekimų vertinimo procedūrą ir mokymosi pasiekimų aplanko parengimą.

8.3. Vienai konsultacijai skiriama 1 valanda.

8.4. Teikiamų konsultacijų apskaita žymima konsultacijų žurnale.

8.5. Kandidatas, pageidaujantis, kad būtų vertinamos ir pripažįstamos jo įgytos kompetencijos, raštu kreipiasi į Centrą ir užpildo nustatytos formos prašymą įvertinti ir pripažinti kompetencijas pagal pasirinktą studijų programą.

8.6. Sumoka nustatyto dydžio registracijos mokestį už prašymo dalyvauti vertinimo ir pripažinimo procedūroje nagrinėjimą, bei Universiteto pasirengimą vertinimo procedūrai. Ši įmoka yra ne didesnė nei 1 bazinės socialinės išmokos dydis.

8.7. Kandidatas ne vėliau kaip per vieną mėnesį nuo prašymo pateikimo dienos Centrui pateikia:

8.7.1. Pagal nustatytus reikalavimus parengtą kompetencijų aplanką, kurį sudaro gyvenimo aprašymas, išsilavinimą patvirtinantys dokumentai, neformaliojo mokymosi būdu įgytų kompetencijų įrodymai: pažymėjimai, pažymos apie darbo stažus atitinkamose veiklos srityse, pažyma apie dalyvavimą nevyriausybinių organizacijų ar savanoriškoje veikloje, rekomendacijos, darbo funkcijų aprašai, pareiginės instrukcijos, atliktų projektų pavyzdžiai, parengti darbai, nuotraukos, video ir kita medžiaga. Kompetencijų aplankui pateikiama informacija negali būti senesnė negu 10 metų.

8.7.2. Sumokėto mokesčio, už mokymosi pasiekimo vertinimo ir kompetencijų pripažinimo, kvitą. Mokestis priklauso nuo kandidato neformaliojo ar savaiminio mokymosi būdu įgytų kompetencijų ir studijų rezultatų atitikties apimties, už vieną studijų kreditą taikant įmoką, išreiškiamą bazinės socialinės išmokos dydžiu. Ši įmoka neturi būti didesnė nei 0,6 BSI.

8.8. Centro darbuotojas konsultuoja kandidatą apie tai, kaip vyksta vertinimo ir pripažinimo procedūros, kokie yra vertinimo principai, kriterijai, būdai, koks galimas vertinimo rezultatas, kaip paruošti mokymosi pasiekimų aplanką, kaip pasirengti vertinimui kitais metodais (pokalbiui, testui ir t.t.) ir kt.

8.9. Centras, gavęs kandidato mokymosi pasiekimų aplanką ne vėliau kaip per 5 darbo dienas jį patikrina ir informuoja kandidatą apie kompetencijų vertinimo ir pripažinimo tolesnę eigą.

8.9.1. Jeigu mokymosi pasiekimų aplankas pateiktas netinkamai, Centro darbuotojas informuoja kandidatą apie neatitikimus ir leidžia kandidatui per 10 darbo dienų papildyti aplanką. Jeigu kandidatas per nustatytą terminą to nepadaro, jo prašymas nesvarstomas, o sumokėtas registracijos mokestis negrąžinamas.

9. VERTINIMAS:

9.1. Vertinimas vyksta trečiąjį ir ketvirtąjį semestro mėnesiais.

9.2. Mokymosi pasiekimų vertinimą atlieka rektoriaus įsakymu sudaryta Vertinimo komisija, remdamasi kandidato pateiktu mokymosi pasiekimo aplanko pagrindu ir vadovaudamasi atitinkamos studijų programos patvirtintomis kompetencijomis.

9.3. Vertinimo komisija sudaroma ne mažiau kaip iš trijų vertintojų, turinčių reikiamą kvalifikaciją, vienas vertinimo komisijos narys yra Centro darbuotojas.

9.4. Vertinimo komisija:

9.4.1. Susipažįsta su kandidato mokymosi pasiekimų aplanku ir pasirenka vertinimo metodus (pokalbis, testas ir t.t.), apie kuriuos informuoja kandidatą;

9.4.2. Kandidato žinių ir gebėjimų vertinimo turinį fiksuoja protokolais (2 priede pateiktas pokalbio protokolo pavyzdys);

9.4.3. Užtikrina, kad vertinimui ir pripažinimui būtų naudoti autentiški, patikimi ir esamą situaciją atitinkantys ir pakankami įrodymai;

9.4.4. Parengia galutinę vertinimo ataskaitą, kurioje pateikia sprendimą dėl kandidato neformaliojo ar savaiminio mokymosi būdu įgytų kompetencijų įvertinimo, kuris gali būti: teigiamas, iš dalies teigiamas arba neigiamas.

9.5. Teigiamo vertinimo atveju pripažintų kompetencijų vertinimo rezultatai yra įskaitomi kaip studijų rezultatai.

9.6. Žinių ir gebėjimų lygis įvertinamas pažymiu 10 balų sistemoje;

9.7. Centras, gavęs vertinimo komisijos sprendimą:

9.7.1. Supažindina kandidatą su komisijos sprendimu ir vertinimo rezultatais;

9.7.2. Vertintojų komisijos pateiktų dokumentų pagrindu:

9.7.2.1. Kandidatams, studijuojantiems Lietuvos sporto universitete, pateikia vertintojų parengtą ir Centro vadovo patvirtintą kompetencijų įvertinimo ir studijų modulių įskaitymo kortelę (3 priedas);

9.7.2.2. Kandidatams, nestudijuojantiems Lietuvos sporto universitete, parengia neformalaus suaugusiųjų švietimo sistemoje įgytų kompetencijų pažymą, kurioje nurodomos neformaliojo ar savaiminio mokymosi būdu įgytos ir vertintojų pripažintos kompetencijos, studijų modulio pavadinimas, kreditų skaičius.

10. MOKYMOSI PASIEKIMŲ PRIPAŽINIMO STUDIJŲ REZULTATAIS ĮFORMINIMAS

10.1. Vertintojas (ar vertintojų grupė) kandidato mokymosi pasiekimų vertinimą fiksuoja mokymosi pasiekimų įvertinimo ir studijų modulių įskaitymo kortelėje (3 priedas).

10.2. Priėmus teigiamą sprendimą, kandidato neformaliojo ar savaiminio mokymosi būdu įgytos kompetencijos patvirtinamos mokymosi pasiekimų įvertinimo ir studijų modulių įskaitymo kortelėje.

10.3. Priėmus iš dalies teigiamą sprendimą, kandidatui suteikiama galimybė per nustatytą laiką pateikti papildomus kompetencijų įrodymus ir (arba) kandidato kompetencijos vertinamos papildomais metodais.

10.4. Priėmus neigiamą sprendimą, kandidato neformaliojo ar savaiminio mokymosi būdu įgytos kompetencijos nėra pripažįstamos lygiavertėmis atitinkamos studijų programos reikalavimams.

10.5. Kandidatas gali pasirinkti tuos studijų programos modulius, kurie yra būtini norint gauti atitinkamų kompetencijų pripažinimą.

10.6. Centras vertinimo komisijos galutinę ataskaitą ir vertinimo metu užpildytus dokumentus (mokymosi pasiekimų aplanką, testus, pokalbio protokolus ir kt.) archyvuoja Centre.

10.7. Jeigu kandidatas siekia įgyti aukštojo mokslo kvalifikaciją ir studijuoti LSU, jis Studijų kokybės priežiūros centro specialistei Centro vadovo patvirtintą kompetencijų įvertinimo ir studijų modulių įskaitymo kortelę. Studijų kokybės priežiūros centro specialistė kartu su kandidatu sudaro individualųjį studijų planą.

11. APELIACIJA

11. Jei kandidatas nesutinka su įvertinimu, jis per 3 darbo dienas nuo atsakymo gavimo dienos turi teisę pateikti:

11.1. Nustatytos formos prašymą (4 priedas) neįskaityti studijų modulio;

11.2. Pateikti apeliaciją Universiteto rektoriui:

11.2.1. Apeliacijos nagrinėjimo komisiją sudaro ne mažiau kaip trys nariai: dekano paskirtas studijų programos direktorius, vertinimo komisijos narys, dekanas ar jo įgaliotas asmuo, studentas. Apeliacinė komisija sudaroma rektoriaus įsakymu.

11.2.2. Apeliacinė komisija skundą išnagrinėja per 3 darbo dienas nuo apeliacijos gavimo dienos. Apeliacinės komisijos sprendimai protokoluojami, protokolą pasirašo visi komisijos nariai.

11.2.3. Apeliacinė komisija gali priimti sprendimą patenkinti apeliaciją. Tokiu atveju, atsižvelgiant į apeliacijos turinį, kandidato įgytų kompetencijų vertinimas gali būti atliekamas iš naujo; sudaroma naują komisija; įrašomas naujas vertinimas ar kiti reikalingi veiksmai.

**III. BAIGIAMOSIOS NUOSTATOS**

12. Kandidato neformaliojo ar savaiminio mokymosi būdu įgytų kompetencijų vertinimo ir pripažinimo procedūrą finansuoja kandidatas, taip pat gali finansuoti darbdavys, asociacijos, Lietuvos darbo birža prie Socialinės apsaugos ir darbo ministerijos, kiti juridiniai ir fiziniai asmenys.

13. Tvarka įsigalioja nuo jos patvirtinimo Senate dienos.

14. Tvarka gali būti keičiama arba tikslinama Studijų programų komitetų, Universiteto padalinių, Studentų atstovybės iniciatyva.

Posėdžio pirmininkas Aleksas Stanislovaitšis

Posėdžio sekretorius Albinas Grūnovas

1 priedas

|  |
| --- |
|  |
| (Vardas, pavardė, asmens kodas)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Jeigu kandidatas LSU studentas, būtina nurodyti studento pažymėjimo numerį, studijų programą |
|  |
| (adresas, telefonas, el. paštas) |

**LIETUVOS SPORTO UNIVERSITETO**

**REKTORIUI**

**PRAŠYMAS**

**DĖL KOMPETENCIJŲ VERTINIMO IR PRIPAŽINIMO**

\_\_\_\_\_\_\_\_\_\_\_\_\_\_\_\_\_\_\_

(data)

Kaunas

Prašau įvertinti neformaliu ir savaiminiu būdu įgytas kompetencijas, pripažinti kompetencijas kaip atitinkančius studijų modulių studijų rezultatus ir nustatyti jų vertę studijų kreditais, pagal pateiktus kompetencijų įgijimo įrodymus.

|  |  |  |  |
| --- | --- | --- | --- |
| Eil. Nr. | Studijų rezultatai | Įskaitomo studijų modulio pavadinimas | Kreditai |
|  |  |  |  |
|  |  |
|  |  |
|  |  |

|  |
| --- |
|  |
| *(Vardas, pavardė, parašas)* |

2 priedas

**Neformaliuoju ir savaiminiu būdu įgytų mokymosi pasiekimų vertinimo**

**POKALBIO PROTOKOLAS**

**Pokalbyje dalyvavo:**

**Kandidatas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(Vardas ir pavardė, asmens kodas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Studijų programa, fakultetas)

**Vertintojas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(Pedagoginis, mokslo l., vardas ir pavardė)

**Vertintojas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(Pedagoginis, mokslo l., vardas ir pavardė)

**Vertintojas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(Pedagoginis, mokslo l., vardas ir pavardė)

**Pokalbio turinys**

|  |
| --- |
| **Studijų modulio pavadinimas, su kuriuo siejami kandidato mokymosi pasiekimai** |
|  |
| **Pokalbio metu nagrinėti klausimai** |
|  |
| **Išvada** |
|  |

Patvirtiname, kad aukščiau pateikta informacija tikra:

**Kandidatas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_**

Vardas ir pavardė) (Data)

**Vertintojas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_**

(Pedagoginis, mokslo l., vardas ir pavardė) (Data)

**Vertintojas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_**

(Pedagoginis, mokslo l., vardas ir pavardė) (Data)

**Vertintojas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_**

(Pedagoginis, mokslo l., vardas ir pavardė) (Data)

3 priedas

KOMPETENCIJŲ ĮVERTINIMO IR STUDIJŲ MODULIŲ lietuvos sporto universitete ĮSKAITYMO KORTELĖ

Kandidatas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(vardas, pavardė, asmens kodas)*

Jeigu kandidatas studijuoja Lietuvos sporto universitete pildoma ši informacija:

LSU\_\_\_\_\_\_\_\_\_\_\_\_\_\_ pakopos \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ studijų programos studentas.

*(studijų pakopa)* (*studijų programa)*

Neformaliu ir savaiminiu būdu įgytų kompetencijų vertinimas ir pripažinimas pagal pateiktus kompetencijų įgijimo įrodymus.

Įgytos kompetencijos: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |
| --- | --- | --- | --- | --- |
| Eil.  Nr. | Įskaitomo studijų modulio pavadinimas | Studijų modulio apimtis ir įvertinimas | | Pastabos |
| Kreditai | Įvertinimas (pažymiu ir žodžiu) |
| 1. |  |  |  |  |
| 2. |  |  |  |  |
| 3. |  |  |  |  |

Vertintojas

*vardas, pavardė parašas data*

Vertintojas

*vardas, pavardė parašas data*

Vertintojas

*vardas, pavardė parašas data*

Karjeros ir kompetencijų plėtros centro vedėjas

*vardas, pavardė parašas data*

4 priedas

|  |
| --- |
|  |
| (Vardas, pavardė, asmens kodas) |
|  |
| (adresas, telefonas, el. paštas) |

**LIETUVOS SPORTO UNIVERSITETO**

**REKTORIUI**

**PRAŠYMAS**

**DĖL KOMPETENCIJŲ VERTINIMO IR PRIPAŽINIMO NEĮSKAITYMO**

\_\_\_\_\_\_\_\_\_\_\_\_\_\_\_\_\_\_\_

(data)

Kaunas

Prašau neįskaityti ....................................................................................................... modulio.

(Studijų modulio pavadinimas)

*(Vardas ir pavardė, parašas)*

1. LSU studentams norintiems pasinaudoti šia tvarka, netaikomas mokestis nurodytas 8.7.2 punkte. [↑](#footnote-ref-1)